יניב זייד

יניב זייד (נולד ב-10 באוקטובר 1977) הוא ד"ר למשפטים, עורך דין, חוקר, כלכלן, סופר ומרצה בנושאי אמנות השכנוע, רטוריקה, מכירות, פרזנטציות ודיבור בפני קהל.

ביוגרפיה
זייד נולד בחיפה. למד בבית הספר הריאלי העברי בחיפה.

התקבל לקורס טיס בחיל האוויר, וכעבור שנה וחצי עבר לשרת כקצין פיקוח טיסה.

למד לתואר ראשון במשפטים וכלכלה ולתואר שני ושלישי במשפטים.

במהלך לימודי המשפטים באוניברסיטת חיפה שימש כיו"ר מועדון ה"דיבייט" באוניברסיטה, וייצג את ישראל בתחרויות ארציות ובינלאומיות במסגרת נבחרת הדיבייט. בשנת 2003 הגיע למקום השלישי באליפות העולם לנואמים יחידים.

בשנת 2003 הוסמך כעורך דין והקים את חברת "אמנות השכנוע".

עבודת הדוקטורט שלו, בהנחייתה של פרופ' שולמית אלמוג עסקה ב"רטוריקה במשפט בעידן של שינויים טכנולוגיים".

זייד כתב חמישה ספרי הדרכה בעברית בנושא שכנוע ודיבור בפני קהל ושלושה ספרים באנגלית. בנוסף כתב גם ספר ילדים אחד. ספריו באנגלית תורגמו ומופצים במדינות בעולם. בנוסף הוא מרצה ויועץ לחברות וארגונים.

ספריו
 לדבר בפני קהל, הוצאת כתר, 2004
 לדבר בפני לקוח, הוצאת כתר, 2006
 לעשות כסף באינטרנט (עם אסף צור), פוקוס, 2008
 שכנעת אותי, הוצאת מדיה 10, 2013
 שכנעת אותי שוב, הוצאת מדיה 10, 2015
 אבא אומר בוקר טוב, נועם אומר לילה טוב, הוצאת מדיה 10, 2015

 Persuade and Influence any Audience, 2013
 The Jewish Persuasion, 2016
 Creative marketing : how to Sell more, Get High Prices, and Develop Your Business to Success, 2019

קישורים חיצוניים

 
 ד"ר שכנוע - יניב זייד, ברשת החברתית פייסבוק
 ערוץ היוטיוב של יניב זייד

הערות שוליים

סגל אוניברסיטת חיפה: משפטים
סופרים ישראלים
עורכי דין ישראלים
בוגרי אוניברסיטת חיפה: משפטים
בעלי תואר דוקטור מאוניברסיטת חיפה

בוגרי בית הספר הריאלי
ישראלים שנולדו ב-1977